

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.42**

 (prot.Nr.3, 28.§)

**Par nekustamā īpašuma iegādi**

**pašvaldības autonomās funkcijas nodrošināšanai**

Pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 2.punktā noteikto pašvaldības funkciju gādāt par savas teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole), 21.panta pirmās daļas 17.punktu,

ņemot vērā Daugavpils pilsētas pašvaldības iestādes “Komunālās saimniecības pārvalde” 2020.gada 5.oktobra vēstulē Nr.2.40/667 izteikto lūgumu izskatīt iespēju izpirkt vai iznomāt zemes vienību, kadastra apzīmējums Nr.44740050074, ar mērķi atjaunot padomju laikā izbūvēto hidrotehnisko būvi Lielā Stropu ezera ūdens līmeņa paaugstināšanai; izskatot nekustamā īpašuma ar kadastra numuru 44740050072, Ceplīšu māja, Naujenes pagasts, Daugavpils novads, kopplatība 2,5102 ha, zemesgrāmatas nodalījuma Nr.241 (turpmāk –Īpašums), īpašnieces 2020.gada 14.decembra iesniegumu (reģistrēts Daugavpils pilsētas domē (turpmāk – Dome) 14.12.2020. ar Nr.1473/1.2-16) ar piedāvājumu par Īpašuma sastāvā esošās zemes vienības ar kadastra apzīmējumu 44740050074, 2,0173 ha platībā iegādi Daugavpils pašvaldības īpašumā, ņemot vērā Domes Īpašuma komitejas 2021.gada 21.janvāra sēdes atzinumu, Domes Finanšu komitejas 2021.gada 21.janvāra sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Uzsākt zemes vienības ar kadastra apzīmējumu 44740050074, 2,0173 ha platībā, atbilstoši shēmai (turpmāk – Zemesgabals) iegādi Daugavpils pilsētas pašvaldības vajadzībām, nodrošinot pašvaldības autonomo funkciju – gādāt par savas teritorijas labiekārtošanu un sanitāro tīrību.
2. Īpašuma pārvaldīšanas departamentam sagatavot priekšlīguma projektu par Zemesgabala iegādi un, pieaicinot sertificētu nekustamā īpašuma vērtētāju, noteikt pirkuma maksu par Zemesgabalu.
3. Segt izdevumus par sertificēta nekustamā īpašuma vērtētāja pakalpojumiem, notāra pakalpojumiem, Zemesgabala reģistrāciju Valsts nekustamā īpašuma kadastra informācijas sistēmā un īpašuma tiesību nostiprināšanu zemesgrāmatā no pašvaldības budžeta līdzekļiem.

Domes priekšsēdētājs *(personiskais paraksts)* I.Prelatovs